Súradnice: 43°41′40″S 7°15′36″V﻿ / ﻿43,6944°S 7,26°V﻿ / 43.6944; 7.26

Promenade des Anglais (zvýraznená červenou). Páchateľ vraždil v severnej tretine promenády.
Renault Midlum, typ útočníkovho vozidla
**Teroristický útok v Nice 14. júla 2016** sa uskutočnil 14. júla 2016 približne o 22:45 SELČ v juhofrancúzskom meste Nice, kde do davu ľudí oslavujúcich štátny sviatok dobytia Bastily vošlo ťažké nákladné vozidlo. Udalosť sa odohrala na Promenade des Anglais, odkiaľ ten večer účastníci osláv pozorovali ohňostroj. 

Atentát si vyžiadal 84 mŕtvych a viac ako 200 zranených. Po útoku sa podľa polície rozpútala prestrelka medzi posádkou auta a policajnými jednotkami, pri ktorej vodič vozidla zahynul. Podľa dokladov bol páchateľom 31-ročný Tunisan, Mohamed Lahouaiej-Bouhlel, s prechodným pobytom vo Francúzsku.

Priebeh útoku
-------------

K útoku došlo okolo 22:45 na rušnej pobrežnej promenáde Angličanov (*Promenade des Anglais*) vo chvíli, keď sa ľudia pozerali na ohňostroj pri oslave Dňa pádu Bastily. Podľa svedkov bolo v tú chvíľu na promenáde asi 30 000 ľudí. Iná svedkyňa stanici CNN oznámila, že sa mal útok odohrať po skončení ohňostroja. Nákladné vozidlo Renault Midlum podľa prokuratúry cielene narážalo do ľudí v úseku dlhom až dva kilometre. Jeden muž vnikol do kabíny vodiča a pokúsil sa ho zneškodniť, ten tak musel spomaliť. V tú chvíľu polícia útočníka neutralizovala.

Prezident Métropole Nice Côte d'Azur a bývalý starosta mesta Nice Christian Estrosi neskôr uviedol, že vagón bol naložený granátmi a zbraňami. Polícia však vo vozidle našla len nefunkčné granáty a atrapy zbraní. Očitý svedok Wassim Bouhlel videl nákladné vozidlo vchádzajú do davu a potom muža, ktorý vytiahol zbraň a začal streľbu. Páchateľ strieľal z pištole kalibru 7,65 mm. Podľa úradov išlo o dobre pripravený útok. Páchateľ mal kričať "Allahu Akbar!", kým zomrel v prestrelke s políciou.

Na mieste zostalo 84 mŕtvych a vyše 200 zranených.

Páchateľ
--------

Hovorca ministerstva poprel predchádzajúce správy o rukojemníkoch a povedal, že vodič nákladného vozidla bol „neutralizovaný", úrady ďalej zisťovali, či konal sám. Vo vozidle, ktoré poslúžilo ako smrtiaca zbraň, boli podľa policajných zdrojov objavené doklady 31-ročného Francúza s tuniskými koreňmi a zbrane. Podľa denníka Nice Matin sa volal Mohamed Lahouaiej Bouhlel. Pochádzal z tuniského mesta Msaken neďaleko Susy, odkiaľ odišiel v roku 2005.

Páchateľ už bol predtým vo Francúzsku trestaný pre drobnú kriminalitu (kvôli vyhrážkam, násiliu a krádežiam), nebol však podozrievaný z napojenia na teroristické siete. Podľa parížskeho prokurátora spôsob útoku zodpovedal inštrukciám, ktoré opakovane dostávali bojovníci džihádistov. Podľa agentúry Amaki sa k útoku neskôr prihlásila organizácia zvaná Islamský štát, podľa citovaného vyhlásenia mal páchateľ útočiť na jeho výzvu. Agentura AP však upozornila, že vo vyhlásení chýba meno útočníka a naopak pôsobí dojmom, že konal na vlastnú päsť.

Francúzska polícia v piatok a sobotu 15. až 16. júla väzobne zadržala páchateľovu manželku a štyroch mužov z jeho okruhu.

Obete
-----

V dôsledku útoku je zaznamenaných najmenej 84 mŕtvych a 54 ťažko zranených v kritickom stave. Popri mnohých zabitých Francúzoch je medzi obeťami rad cudzincov. Medzi obeťami útoku bolo veľa moslimov. Prvou obeťou útoku bola moslimská žena zahalená v hidžábe, matka siedmich detí, Fatima Charrihi.

Štátna príslušnosť obetí| Štátna príslušnosť | Mŕtvi | Zranenia |
| --- | --- | --- |
| Alžírsko Alžírsko | 000000000000005.00000000005 |  |
| Arménsko Arménsko | 000000000000002.00000000002 |  |
| Austrália Austrália |  | 000000000000005.00000000005 |
| Belgicko Belgicko | 000000000000001.00000000001 | 000000000000001.00000000001 |
| Brazília Brazília | 000000000000002.00000000002 | 000000000000003.00000000003 |
| Česko Česko |  | 000000000000001.00000000001 |
| Čína Čína |  | 000000000000002.00000000002 |
| Estónsko Estónsko | 000000000000002.00000000002 | 000000000000004.00000000004 |
| Francúzsko Francúzsko | 000000000000038.000000000038 |  |
| Gruzínsko Gruzínsko | 000000000000001.00000000001 |  |
| Írsko Írsko |  | 000000000000001.00000000001 |
| Kazachstan Kazachstan | 000000000000004.00000000004 |  |
| Madagaskar Madagaskar | 000000000000002.00000000002 | 000000000000004.00000000004 |
| Maďarsko Maďarsko | 000000000000000.00000000000 | 000000000000001.00000000001 |
| Maroko Maroko | 000000000000004.00000000004 | 000000000000001.00000000001 |
| Nemecko Nemecko | 000000000000003.00000000003 | 000000000000002.00000000002 |
| Poľsko Poľsko | 000000000000002.00000000002 |  |
| Portugalsko Portugalsko |  | 000000000000001.00000000001 |
| Rumunsko Rumunsko | 000000000000001.00000000001 | 000000000000004.00000000004 |
| Rusko Rusko | 000000000000002.00000000002 | 000000000000003.00000000003 |
| Singapur Singapur | 000000000000000.00000000000 | 000000000000001.00000000001 |
| Spojené kráľovstvo Spojené kráľovstvo | 000000000000001.00000000001 | 000000000000001.00000000001 |
| Švajčiarsko Švajčiarsko | 000000000000002.00000000002 |  |
| Taliansko Taliansko | 000000000000006.00000000006 | 000000000000003.00000000003 |
| Tunisko Tunisko | 000000000000004.00000000004 |  |
| Ukrajina Ukrajina | 000000000000001.00000000001 | 000000000000002.00000000002 |
| USA USA | 000000000000002.00000000002 |  |
| Zatiaľ neznáma | 000000000000001.00000000001 | 000000000000162.0000000000162 |
| Celkom | 84+ | 202 |

Reakcia
-------

Prezident François Hollande vyhlásil, že teroristický charakter útoku nemožno poprieť. Do Paríža sa vrátil zo súkromnej návštevy v Avignone a zvolal rokovania krízového štábu. Potom sa rozhodol predložiť parlamentu návrh na trojmesačné predĺženie výnimočného stavu, ktorý v krajine platí od parížskych útokov v novembri 2015.

Referencie
----------

1. 1 2 3 4  
 Útok v Nice: Náklaďák vjel do davu lidí – 84 mrtvých a 100 zraněných. *Novinky.cz*. Dostupné online [cit. 2016-07-15].
2. 1 2  
 Online: Terorista v Nice najel do davu s nákladním autem, zabil desítky lidí. *Aktuálně.cz*. Dostupné online [cit. 2016-07-14].
3. ↑   *Attentat à Nice : le suspect a été formellement identifié* [online]. Europe1, [cit. 2016-07-15]. Dostupné online. (po francúzsky)
4. ↑  
ALMASY, Steve. Live updates: Truck driver attacks crowd in Nice, killing dozens. *CNN*, 07 2016. Dostupné online [cit. 2016-07-19]. (po anglicky)
5. 1 2   Many dead as lorry hits crowd in Nice – BBC News. *BBC.com*. Dostupné online [cit. 2016-07-15]. (po anglicky)
6. ↑  
BĚLKA, Michal. Vraha z Nice pomohl zastavit neznámý hrdina. Skočil za ním do kabiny. *iDNES.cz*. Dostupné online [cit. 2016-07-15].
7. 1 2  
 Nice terrorist is NAMED as French-Tunisian Mohamed Lahouaiej Bouhlel. *Mail Online*. Dostupné online [cit. 2016-07-15]. (po anglicky)
8. 1 2  
 Nice terror attack: Truck driver who killed 84, including 10 children, named as 'loner' French-Tunisian criminal who 'became depressed' when wife left him. *The Telegraph*. Dostupné online [cit. 2016-07-15]. (po anglicky)
9. ↑   EN DIRECT – Attentat à Nice: au moins 77 morts, 16 blessés en urgence absolue. *lefigaro.fr*. Dostupné online [cit. 2016-07-15].
10. 1 2  
 Útok v Nice. *Lidovky.cz*. Dostupné online [cit. 2016-07-15].
11. 1 2 3 4  jak. K odpovědnosti za masakr v Nice se přihlásil Islámský stát. *Česká televize*. Dostupné online [cit. 2016-07-16].
12. ↑   K odpovědnosti za masakr v Nice se přihlásil Islámský stát. *ČT24*. Dostupné online [cit. 2016-07-16].
13. ↑   Three Germans on school trip 'among Nice terror victims'. *The Local* (Germany). Dostupné online.
14. ↑   Berlin students reportedly among dead in Nice. *DW.com*. Dostupné online [cit. 2016-07-15].
15. ↑  
 Nice attack: Many Muslims reportedly among 84 killed by lorry. *The Independent*. Dostupné online [cit. 2016-07-16].
16. ↑  
 Friend pays tribute to victim of Nice attack, a Muslim woman who fed the homeless. *CBC*. Dostupné online [cit. 2016-07-16].

Pozri aj
--------

* Teroristické útoky v Paríži v novembri 2015

Externé odkazy
--------------

* Online reportáž na *iDNES.cz*
* Online reportáž na *Aktuálne.cz*
* Online reportáž v *Le Figaro*

Zdroj
-----

*Tento článok je čiastočný alebo úplný preklad článku Útok v Nice v červenci 2016 na českej Wikipédii.*